b'\n_START_ARTICLE_\nEuropean Committee for Electrotechnical Standardization\n_START_PARAGRAPH_\nCENELEC (Fransk: Comit\xc3\xa9 Europ\xc3\xa9en de Normalisation \xc3\x89lectrotechnique; eng. European Committee for Electrotechnical Standardization) er ansvarlig for europ\xc3\xa6isk standardisering indenfor omr\xc3\xa5det elektroteknik. Sammen med ETSI (telekommunikation) og CEN (andre tekniske omr\xc3\xa5der), udg\xc3\xb8r det det europ\xc3\xa6iske system for teknisk standardisering. Standarder harmoniseres af disse etater bliver j\xc3\xa6vnligt adopteret i mange lande udenfor Europa, som f\xc3\xb8lger europ\xc3\xa6iske tekniske standarder._NEWLINE_Selvom CENELEC arbejder t\xc3\xa6t med den Europ\xc3\xa6iske Union, er den ikke en EU institution._NEWLINE_CENELEC blev grundlagt i 1973. F\xc3\xb8r det var der to organisationer som var ansvarlige for elektrotekniske standardisering: CENELCOM og CENEL. CENELEC er en almennyttig organisation under belgisk lov, baseret i Bruxelles. Medlemmerne er de nationale elektrotekniske standardiseringsetater fra de fleste europ\xc3\xa6iske lande._NEWLINE_De nuv\xc3\xa6rende (ca. 2012) medlemmer af CENELEC er: \xc3\x98strig, Belgien, Bulgarien, Kroatien, Cypern, Tjekkiske Republik, Danmark, Estland, Finland, Frankrig, Tyskland, Gr\xc3\xa6kenland, Ungarn, Island, Irland, Italien, Letland, Litauen, Luxembourg, Malta, Holland, Norge, Polen, Portugal, Rum\xc3\xa6nien, Spanien, Slovakiet, Slovenien, Sverige, Schweiz, Tyrkiet og Storbritannien._NEWLINE_Albanien, Belarus, Bosnien/Herzegovina, Georgien, Libyen, Israel, Makedonien, Morokko, Serbien, Montenegro, Tunesien og Ukraine er i \xc3\xb8jeblikket (ca. 2012) "affilierede medlemmer" med muligheden for senere at blive fulde medlemmer._NEWLINE_CENELEC har samarbejdsaftaler med: Canada, PRChina, Sydkorea, Japan, uformelle samarbejdsaftaler med USA og igangv\xc3\xa6rende samtaler vedr\xc3\xb8rende samarbejdsaftaler med Rusland.'